Clo (jeden z colných poplatkov) je finančná suma, ktorá je vyberaná štátom pri dovoze tovaru cez jeho hranice, čo upravuje zákon a kontroluje colná správa. Dôvodom je ochrana vlastného trhu pred tovarom zo zahraničia. Povinnosť zaplatiť clo pri dovoze tovaru sa označuje ako colný dlh, pričom jeho súčasťou sú okrem cla aj ďalšie dane (DPH, spotrebná daň) a poplatky z colného konania. Colný dlh pre daný tovar vymeriava a vymáha colný orgán v rámci colného konania.